เป็นตกขาวสีเขียวไม่มีกลิ่น มีอาการคันบริเวณปากมดลูก เวลาฉี่จะแสบเล็กน้อย อาการนี้เกิดขึ้นหลังจากมีเพศสัมพันธ์1วันค่ะ ใช้ยาอะไรถึงจะหายค่ะ
สวัสดีค่ะ การมีตกขาวสีเขียวร่วมกับอกาารคันในช่องคลอด ปัสสาวะแล้วแสบ อาจเกิดจาก- การติดเชื้อปรสิตในช่องคลอด ซึ่งเกิดจากการการติดต่อทางเพศสัมพันธ์ได้ อาการคือมีตกขาวปริมาณมาก มีสีแปลกไป เช่น เขียว เทาหรือมีฟอง มักมีกลิ่นเหม็น และทำมห้แสบหรือคันช่องคลอด อวัยวะเพศภายนอกบวมแดงได้- การติดเชื้อราในช่องคลอด แต่ตกขาวจะมีลักษณะคล้ายแป้งเปียก หรือนมบูด ไม่มีกลิ่นเหม็น และทำให้แสบ คันช่องคลอด- มีการเปลี่ยนแปลงของเชื้อแบคทีเรียในช่องคลอด แต่ตกขาวมักจะมีกลิ่นเหม็นผิดปกติ- มดลูกอักเสบติดเชื้อ แต่นอกจากจะมีตกขาวที่ผิดปกติ มักมีปวดท้องน้อยร่วมด้วย- เป็นเริม ซึ่งอาจทำให้มีตกขาวที่ผิดปกติได้ แต่ก็จะเห็นตุ่มหรือแผลที่อวัยวะเพศภายนอก และทำให้เกิดอาการเจ็บแสบที่อวัยวะเพศภายนอก- มีการฉีกขาดของเยื่อบุช่องคลอด จากการมีเพศสัมพันธ์ที่รุนแรง ท่าทางที่พิสดาร หรือมีการใช้สิ่งของสอดใส่ในช่องคลอด ซึ่งอาจทำให้เกิดอาการเจ็บแสบหรือคันช่องคลอดหลังจากมีเพศสัมพันธ์ได้ และอาจมีเลือดซึมได้หากยังคงมีตกขาวปริมาณมากและมีคันช่องคลอด ก็ควรไปพบสูติ-นรีแพทย์เพื่อตรวจค่ะ การรักษาก็จะขึ้นอยู่กับสาเหตุค่ะ